Tunnel

En Tunnel ass e kënschtleche Passage deen duerch e Bierg, ënner engem Waasserlaf oder soss engem Hënnernes, erduerch féiert.

Et kann e Verkéierswee si fir Zich, Autoen, Schëffer oder Foussgänger. En Tunnel kann och ugeluecht gi fir d'Kanalisatiounen oder aner Leitungen.

Bei Verkéiersweeër kënnen Tunnellen eespuereg oder méispuereg sinn. De Bau vun Tunnellen ass relativ deier an et gëtt dobäi och grouss Ufuerderungen un d'Wësse vun den Ingenieure gestallt.

Tunnellen an de Bierger ginn am Prinzip am traditionellen Tunnelverfahre gebaut a meeschtens gëtt op den zwou Säite gläichzäiteg ugefaange mat gruewen. Am flaache Land oder do wou et aus landschaftlechen Aspekter wichteg ass, datt en Tunnel gebaut gëtt amplaz eng grouss oppen Tranchée ze hunn, ginn Tunnelen dacks an oppener Bauweis gebaut, dat heescht de Buedem an d'Gestengs ginn all ewechgeraumt, da gëtt en Tunnel, meeschtens am arméiertem Bëtong gebaut, an duerno gëtt en erëm zougedeckt. Bei kuerze Längte schwätzt een dann och vun enger Ënnerféierung.

 Wou kënnt den Numm hier? 

D'Wuert Tunnel ass an England entstanen a kënnt vum franséische Wuert tonelle. Duerno huet et de Wee erëm iwwer den Äermelkanal als tunnel op de Kontinent zeréckfonnt.

 Déi längst Tunnelle vun der Welt 

Et sinn dëst déi längst Tunnelle vun der Äerd, déi aktuell fir de Verkéier zougänglech sinn:

 Seikan-Tunnel, 53,9 km, Japan, Eisebunn
 Äermelkanaltunnel, 50,5 km, Frankräich/England, Eisebunn
 Lötschberg-Basistunnel, 34,6 km, Schwäiz, Eisebunn
 Iwate-Ichinohe-Tunnel, 25,8 km, Japan, Eisebunn
 Lærdaltunnel, 24,5 km, Norwegen, Strooss
 Dai-Shimizu, 22,17 km, Japan, Eisebunn 
 Simplontunnel, 19,803 km, Italien/Schwäiz, Eisebunn
 Vereina-Tunnel, 19,054 km, Schwäiz, Eisebunn
 Shin-Kanmon-Tunnel, 18,713 km, Japan, Eisebunn
 Apennin-Basistunnel, 18,490 km, Italien, Eisebunn
 Gotthard-Stroossentunnel, 16,918 km, Schwäiz, Strooss
 Rokkō, 16,250 km, Japan, Eisebunn
 Furka-Basistunnel, 15,350 km, Schwäiz, Eisebunn
 Seweromuisker Tunnel, 15,343 km, Russland, Eisebunn
 Gotthardtunnel, 15,003 km, Schwäiz, Eisebunn
 Mount-Macdonald-Tunnel, 14,700 km, Kanada, Eisebunn
 Lötschberg-Tunnel, 14,612 km, Schwäiz, Eisebunn
 Romeriksporten, 14,580 km, Norwegen, Eisebunn
 Arlbergstroossentunnel, 13,976 km, Éisträich, Strooss

Tunnellen zu Lëtzebuerg

Tunnel Aessen
Tunnel vun Esch-Sauer
Tunnel Grouft
Tunnel Gousselerbierg
Habschter Tunnel
Galerie am Tunnel
Tunnel ënner der Stad Lëtzebuerg
Tunnel Markusbierg
Tunnel René-Konen
Tunnel Réngelbur
Tunnel Stafelter

 Kuckt och 
 Lëscht vun de Stroossentunnellen zu Lëtzebuerg

 Um Spaweck 

Kategorie:Tunnellen